Projekto „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ socialinių dirbtuvių partnerių atrankos tvarkos aprašo

1 priedas

**PARTNERIŲ ATRANKOS KRITERIJAI**

|  |  |  |
| --- | --- | --- |
|  | **Kriterijus** | **Balai** |
| 1 | **Pareiškėjo socialinių dirbtuvių veiklos kryptis (teikiamos paslaugos ir (ar) gaminamos prekės).** Vertinama paraiškos 2.1 papunktyje pateikta informacija.  *Vertinimo skalė:*  - Socialinių dirbtuvių veiklos kryptys aprašytos aiškiai ir tiksliai. Socialinių dirbtuvių tikslai atitinka asmenų poreikius ir rinkos specifiką – 10;  - Socialinių dirbtuvių veiklos kryptys aprašytos, atitinka asmenų darbinio užimtumo poreikius, tačiau jų realizacija rinkoje/ paslaugų teikime yra neaiški – 5;  - Socialinių dirbtuvių veiklos kryptys aprašytos neaiškiai ir netiksliai. Iš pateikto aprašymo galima vertinti, kad socialinių dirbtuvių veikla nesiskiria nuo dienos užimtumo – 0. | 0 – 10 |
| 2. | **Pareiškėjo socialinėse dirbtuvėse teikiamų paslaugų ir (ar) pagamintų prekių realizacijos rinkoje kryptys** (elektroninės parduotuvės, fizinės parduotuvės, mugės, negalios mugės).  Vertinama paraiškos 2.2 papunktyje pateikta informacija.  *Vertinimo skalė:*  - 3 skirtingi šaltiniai, neįskaitant negalios mugių – 10 balų;  - 1 šaltinis, neįskaitant negalios mugių – 5 balai;  - Tik negalios mugės – 0. | 0 – 10 |
| 3. | **Pareiškėjo socialinių dirbtuvių komandos (socialinio darbuotojo, individualios priežiūros specialisto, paslaugų gamybos ar teikimo meistro, rinkodaros specialisto) funkcijos ir atsakomybės.**  Vertinama paraiškos 2.3 papunktyje pateikta informacija.  *Vertinimo skalė:*  - -Visų specialistų aprašytos funkcijos leidžia įvertinti, kad socialinės dirbtuvės veiks darniai – 10 balų;  - Visų specialistų aprašytos funkcijos leidžia įvertinti, kad socialinės dirbtuvės veiks iš dalies darniai – 5 balai;  - Visų specialistų aprašytos funkcijos neleidžia įvertinti, kad socialinės dirbtuvės veiks darniai – 0 balų. | 0 – 10 |
| 4. | **Pareiškėjo turimos (ar planuojamos įsigyti / nuomoti) patalpos ir jų pritaikymas socialinių dirbtuvių veiklai.**  Vertinama paraiškos 2.4 papunktyje pateikta informacija.  *Vertinimo skalė:*  - Patalpos socialinių dirbtuvių veiklai pritaikytos maksimaliai – 10 balai;  - Patalpos socialinių dirbtuvių veiklai pritaikytos iš dalies – 5 balai;  - Patalpos socialinių dirbtuvių veiklai nepritaikytos – 0 balų. | 0 – 10 |
| 5. | **Pareiškėjo patirtis teikiant socialines ar socialinės įtraukties paslaugas asmenims.**  Vertinama paraiškos 2.5 papunktyje pateikta informacija.  *Vertinimo skalė:*  - Per paskutinius 5 metus įgyvendinti ar planuojami įgyvendinti (bet turi būti užkontraktuota / pagrįsta) skirtingi projektai (programos) skirtinguose sektoriuose (užimtumas, švietimas, socialinė apsauga) – 10 balų;  - Per paskutinius 5 metus įgyvendinti ar planuojami įgyvendinti (bet turi būti užkontraktuota/pagrįsta) projektai socialinės apsaugos srityje – 5  - Neturi projektų – 0. | 0 – 10 |
| 6. | **Pareiškėjo 3 svarbiausi pasiekimai įgyvendinant psichikos ir (ar) intelekto negalią turinčių asmenų įtrauktį į savarankišką ir bendruomenės gyvenimą.**  Vertinama paraiškos 2.6 papunktyje pateikta informacija.  *Vertinimo skalė:*  - Pateikti ne mažiau, kaip trys pasiekimai – 5 balai;  - Pateikti, mažiau, kaip trys pasiekimai 0 balų. | 0 – 5 |
| 7. | **Rizikos su kuriomis pareiškėjas gali susidurti įgyvendindamas socialinių dirbtuvių veiklą ir jų valdymo planas.**  Vertinama paraiškos 2.7 papunktyje pateikta informacija.  *Vertinimo skalė:*  - Įvardintos trys rizikos ir pateiktas jų valdymo planas – 10 balų;  - Įvardintos dvi rizikos ir pateiktas jų valdymo planas – 5 balai;  - Pateiktos rizikos, bet jų valdymo planas neatitinka jų valdymo – 0 balų. | 0 – 10 |
| 8. | **Pareiškėjo socialinių dirbtuvių paslaugos teikimo viešinimo planas.**  Vertinama paraiškos 2.8 papunktyje pateikta informacija.  *Vertinimo skalė:*  - Viešinimas apima žiniasklaidą, dalyvavimą bendruomenės renginiuose, Facebook paskyrą, vietines organizacijos iniciatyvas – 10 balų;  - Viešinimas apima tik negalios organizacijų renginius – 5 balai;  - Viešinimo plano nėra – 0 balų. | 0 – 10 |
| 9. | **Užimtumo ir socialinių įgūdžių ugdymo procesų aprašymas. Kokias funkcijas atliks socialinių dirbtuvių klientai. (**kaip atliks asmens pokyčio vertinimą**).**  Vertinama paraiškos 2.9 papunktyje pateikta informacija.  *Vertinimo skalė:*  - Už pirmą, antrą sakinį – 10 balų,  - Už vieną sakinį – 5 balai;  - Už nieką – 0 balų. | 0 – 10 |
| 10. | **Pareiškėjo steigimo dokumentuose (įstatuose arba nuostatuose) nurodyti pagrindiniai įstaigos, organizacijos veiklos tikslai ir (ar) uždaviniai yra susiję su pagalbos teikimu asmenims su proto ir (arba) psichikos negalia ir /arba veikla neįgaliųjų socialinės integracijos srityje.**  Vertinami pareiškėjo pateikti įstatai/nuostatai.  Taip 10 balų /ne – 0 balų**.** | 0 – 10 |
| 11. | **Pareiškėjas yra nevyriausybinė organizacija.** Nevyriausybinės organizacijos apibrėžtis yra pateikiama Lietuvos Respublikos nevyriausybinių organizacijų plėtros įstatyme patvirtiname 2013 m. gruodžio 19 d. Nr. XII-717 (aktuali redakcija).  Taip 15 balų /ne – 0 balų. | 0 – 15 |
|  | **Viso balų** | 110 |